పి.వి.పార్థసారథి

డా. పి.వి.పార్థసారథి వాల్మీకి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో ఆదోని నుండి తొలిసారి ఎమ్మెల్యేగా అసెంబ్లీకి ఎన్నికయ్యాడు.
జననం, విద్యాభాస్యం 
పి.వి.పార్థసారథి  1970లో ఆంధ్రప్రదేశ్ రాష్ట్రం, కర్నూలులో పివి నరసింహులు, చంద్రకళ దంపతులకు జన్మించాడు. ఆయన తన పాఠశాల విద్యను కర్నూలులో పూర్తి చేసి హైదరాబాద్‌లోని ఉస్మానియా విశ్వవిద్యాలయంలోని ప్రభుత్వ దంత కళాశాల నుండి బీడీఎస్ (బ్యాచిలర్ ఆఫ్ డెంటల్ సర్జరీ) ఆ తరువాత  1997లో ఎండీఎస్ (మాస్టర్ ఆఫ్ డెంటల్ సర్జరీ) గ్రాడ్యుయేట్ డిగ్రీని సాధించాడు.
రాజకీయ జీవితం
డా. పి.వి.పార్థసారథి రాజకీయాల పట్ల ఆసక్తితో బారతీయ జనతా పార్టీలో చేరి పార్టీలో వివిధ హోదాల్లో పని చేసి 2021లో బిజెపి ఒబిసి మోర్చా జాతీయ కార్యదర్శిగా నియమితులయ్యాడు. ఆయన ఆంధ్రప్రదేశ్  రాష్ట్ర ఉపాధ్యక్షుడిగా, రాష్ట్రంలో బిజెపికి మీడియా ప్యానెలిస్ట్‌గా పని చేసి 2019లో జరిగిన లోక్‌సభ ఎన్నికలలో కర్నూలు లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయి అనంతరం 2021లో తిరుపతి లోక్‌సభ స్థానానికి జరిగిన ఉప ఎన్నికకు ఆయన తిరుపతి అసెంబ్లీ ఇన్‌ఛార్జ్‌గా పని చేశాడు.

డా. పి.వి.పార్థసారథి 2024లో జరిగిన ఆంధ్రప్రదేశ్ శాసనససభ ఎన్నికలలో ఆదోని నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి వై. సాయి ప్రసాద్ రెడ్డిపై 18164 ఓట్ల మెజారిటీతో  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2024)